Malayalam Telangana Jacobite Divorced Grooms - Malayalam Telangana Jacobite Divorced Groom Matrimony - ChristianMatrimony.com
Christian Matrimony > Malayalam > Telangana > Divorced > Jacobite Matrimony
Telangana Christian Jacobite Divorced Grooms
Kerala Grooms	Tamil Nadu Grooms	Andhra Pradesh Grooms	Karnataka Grooms	Maharashtra Grooms	Delhi / NCR Grooms	Gujarat Grooms Wildcard string compare (globbing) - CodeProject 10,883,452 members (86,422 online)
Last Visit: 31-Dec-99 18:00 Last Update: 22-Sep-14 10:06Refresh1234567891011 Next » Die President Droom van ŉ Stad – Ek droom van ŉ land - Pretoria FM
Nuuskommentaar: 26 Junie
Ek droom van ŉ land waarin alle mense werklik vry kan wees. Vry om ten volle Suid-Afrikaner te kan wees, vry van kunsmatige rasbeperkinge en vry van haat en beskuldigings.
Ek droom van ŉ land waarin mense mekaar respekteer vir elkeen se diverse kulturele, taal ek geloofsagtergrond en nie voortdurend die raskaart speel nie.
Ek droom van ŉ land waarin ons ryke diversiteit erken en waardeer word en die waarde van moedertaal-onderwys vanaf primêre tot tersiêre vlak ingesien word.
Ek droom van ŉ land waar jong mense van alle rasse as gelyke Suid-Afrikaners beskou word met die uitfasering van regstellende aksie. ŉ Land waarin meriete die basis is vir aanstellings en nie velkleur of politieke onderdanigheid nie.
Ek droom van ŉ land waar duisende addisionele polisiemanne in diens geneem, behoorlik opgelei en vergoed en die strate ingestuur word om ons te bevry van die golf van misdaad, veral plaasmoorde, en waar ons ‘n effektiewe strafregstelsel het.
Ek droom van ŉ land waar die aanstelling van politieke kaders in die staatsdiens en staatsinstellings soos die SAL, en ESKOM en vele meer met onmiddellike effek gestaak en waar kundige, bekwame en ervare mense afkomstig uit alle rasse aangestel word.
Ek droom van ŉ land waar SEB (Swart Ekonomiese Bemagtiging) gestaak word met die besef dat die politieke elite net nog ryker word.
Ek droom van ŉ land waar stadsrade en provinsiale regerings verplig word om aandag te gee aan prioriteitsake soos gesondheid, onderwys, behuising en vele meer, eerder as om die beskikbare fondse te verkwis op luukse motors en plek –en straatnaamsveranderinge.
Ek droom van ŉ land waarin kundige en ervare boere ons produksiepotensiaal ten volle ontsluit en ŉ land waarin daar in samewerking met georganiseerde landbou suksesvolle metodes van grondhervorming geïmplementeer word.
Ek droom van ŉ land waarin elke individuele lid van die kabinet persoonlik aanspreeklik gehou vir mislukkings in sy/haar departement en die president nie skroom om wanpresteerders af te dank nie.
Ek droom van ŉ land waarin korrupsie in die privaat sowel as openbare sektore met mag en mening bestry word en die miljarde wat jaarliks verlore gaan op die manier effektief deur die staatskas aangewend word.
Ek droom van ŉ land waarin die miljoene Suid-Afrikaners wat afhanklik is van maatskaplike toelaes eerder bemagtig word sodat hulle toegevoeg word tot die miljoene Suid-Afrikaners wat tans belasting betaal.
Ek droom van ŉ land waarin die kundige en ervare mense wat deur die jare uitgewerk is by munisipaliteite weer aangewend word by die munisipaliteite waar dienslewering effektief tot ‘n einde gekom het, watersuiweringswerke dreig om riviere verder te besoedel en infrastruktuur stelselmatig ten gronde gaan.
Ek droom van ŉ land waarin elkeen net die beste gesondheidsorg kan ontvang met wêreldstandaard hospitale en klinieke.
Ek droom van ŉ land waarin elkeen, oud en jonk, as waardige burger gerespekteer word en nie as tweede of selfs derdeklas burgers nie.
Ek droom van ŉ land waarin sport genormaliseer word met meriete as enigste vereistes en ons nasionale spanne saamgestel word op grond van die beste manne en vroue wat ons tot ons beskikking het en nie op grond van kwotas nie.
Ek droom van ŉ land waarin elke openbare verteenwoordiger besef dat hy of sy in diens is van Suid-Afrikaners en nie in eie belang optree nie.
Ek droom van ŉ Suid-Afrika wat weer ‘n land word waarin die duisende mense wat Suid-Afrika reeds verlaat het weer wil woon en werk.
Ek droom van ŉ Suid-Afrika waarop ek trots kan wees. Dit is dié Suid-Afrika aan wie ek en baie ander Suid-Afrikaners lojaal wil wees.
Ek droom van ŉ land waarin die President weer sy Ampseed nakom en die regte van alle Suid-Afrikaners sal beskerm en bevorder.
Ek droom van ŉ land waarin Afrikaners erken word as mense wat alles veil het vir hulle land, wat nie ‘n tweede paspoort het nie en hier in Suid-Afrika wil bly en wie se voorsate nie aanmekaar verdag gemaak word nie.
Tagged as Cyril Ramaphosa droom hoop Jan Bosman nuuskommentaar staadsrede